62019CO0108_INF
Sklep Sodišča (deseti senat) z dne 14. januarja 2021 – Krakvet
(Zadeva C-108/19) (
1
)
„ Predhodno odločanje – Člen 99 Poslovnika Sodišča – Skupni sistem davka na dodano vrednost (DDV) – Direktiva 2006/112/ES – Člen 33 – Določitev kraja obdavčljivih transakcij – Dobava blaga s prevozom – Dobava blaga, ki je bilo odposlano ali prepeljano s strani ali za račun dobavitelja – Prodaja prek spletne strani – Pogodba za prevoz blaga, ki jo je pridobitelj sklenil z družbo, ki jo je predlagal dobavitelj“
Usklajevanje davčne zakonodaje – Skupni sistem davka na dodano vrednost – Dobava blaga – Kraj obdavčljivih transakcij – Dobava blaga s prevozom – Prevozna pogodba, sklenjena med pridobiteljem in prevoznikom – Dobavitelj, ki priporoči prevoznika, vendar pridobitelju pušča prosto izbiro – Prevoz ali pošiljanje, ki ga opravi dobavitelj ali druga oseba za njegov račun – Pojem – Blago, ki ga je prepeljal ali odposlal dobavitelj, ki ima odločilno vlogo v bistvenih fazah dobave – Vključitev
(Direktiva Sveta 2006/112, člen 33)
(Glej točko 48 in izrek.)
Izrek
Člen 33 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da je treba kar zadeva blago, ki ga prek spletne strani proda dobavitelj s sedežem v državi članici pridobiteljem, ki so v drugi državi članici, kadar, za namene odpošiljanja tega blaga, ti pridobitelji, v skladu z možnostmi pošiljanja, ki jih ponuja ta dobavitelj, izberejo družbo, ki je predlagana na tej strani, s katero sklenejo pogodbo, ki se razlikuje od pogodbe, ki jih povezuje z navedenim dobaviteljem za nakup navedenega blaga, za to blago šteti, da ga odpošlje ali odpelje „dobavitelj ali ali druga oseba za njegov račun“ v smislu tega člena 33, če je vloga tega dobavitelja odločilna glede pobude in organizacije bistvenih faz odpošiljanja ali prevoza tega blaga, kar pa mora preveriti predložitveno sodišče, pri čemer mora upoštevati vse upoštevne okoliščine spora o glavni stvari.
(
1
)	UL 2021, C 172, 20.5.2019.